Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, ADIPNA eta Erriberako Zuzendariak elkarteekin Hezkuntzako kontseilariak abuztuaren amaieran izandako bilerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Hezkuntzako kontseilari Carlos Gimeno Gurpegui jaunak Osoko Bilkuran idatziz erantzun dezan:

Kontseilaria abuztuaren amaiera aldean bildu zen ADIPNArekin eta Erriberako Zuzendarien Elkartearekin. Bilera hartara joateko gonbita ez zioten NIZE-D ereduko ikastetxeetako zuzendarien elkarteari egin. Zergatik?

Zure departamentuak aurreikusita al dauka D ereduko ikastetxeetarako berariazko neurririk? Zein?

Iruñean, 2019ko irailaren 10ean

Foru parlamentaria: Miren Aranoa Astigarraga